ಬಿಗ್ ಮನೆಯಲ್ಲಿ ತಾಯಿಯ ಮಾತನ್ನೇ ಧಿಕ್ಕರಿಸಿದ ಅಕ್ಷತಾ

ಬೆಂಗಳೂರು: ಬಿಗ್ ಬಾಸ್ ಸೀಸನ್ 6ರಲ್ಲಿ ಅಕ್ಷತಾ ಪಾಂಡವಪುರ ತನ್ನ ತಾಯಿಯ ಮಾತಿಗೆ ಸ್ವಲ್ಪವೂ ಬೆಲೆ ನೀಡದೇ ಮತ್ತೆ ತಮ್ಮ ಗೆಳೆಯ ರಾಕೇಶ್ ಜೊತೆ ಹೆಚ್ಚು ಕಾಣಿಸಿಕೊಳ್ಳುತ್ತಿದ್ದಾರೆ.

ಶನಿವಾರ ಬಿಗ್ ಬಾಸ್ 50 ದಿನಗಳನ್ನು ಪೂರೈಸಿತ್ತು. ಈ ವೇಳೆ ‘ವಾರದ ಕತೆ ಕಿಚ್ಚನ ಜೊತೆ’ ಸಂಚಿಕೆಯಲ್ಲಿ ಸುದೀಪ್ ಅವರು ಸ್ಪರ್ಧಿಗಳಿಗೆ ತಮ್ಮ ಕುಟುಂಬಸ್ಥರ ಆಡಿಯೋವೊಂದು ಬರುತ್ತದೆ ಎಂದು ಹೇಳಿದರು. ಹಾಗೆಯೇ ಅಕ್ಷತಾ ತಾಯಿ ಅವರ ಆಡಿಯೋ ಕೂಡ ಬಿಗ್ ಬಾಸ್ ಮನೆಯಲ್ಲಿ ಪ್ರಸಾರವಾಗಿತ್ತು.

ಸಂದೇಶವೇನು?
ನಮಸ್ಕಾರ ಮಗಳೇ. ನೀನು ಚೆನ್ನಾಗಿ ಆಟ ಆಡುತ್ತಿದ್ದೀಯಾ. ಆದರೆ ಕೆಲವೊಂದು ಸಲ ನಿನ್ನ ನೋಡುವುದಕ್ಕೆ ಕಷ್ಟ ಆಗುತ್ತೆ. ನೀನು ರಾಕೇಶ್‍ನಿಂದ ದೂರು ಇದ್ದರೆ ಒಳ್ಳೆಯದು. ನಿನ್ನನ್ನು ನಂಬಿರುವ ಸಾಕಷ್ಟು ಜೀವ ಇಲ್ಲಿದೆ. ಹಾಗಾಗಿ ನೀನು ಎಲ್ಲರನ್ನೂ ಚೆನ್ನಾಗಿ ನೋಡಿಕೋ ಹಾಗೂ ನಿನ್ನ ಆಟವನ್ನು ನೀನು ಯಾರಿಗೂ ಬಿಟ್ಟುಕೊಡಬೇಡ. ಆಡಿಕೊಳ್ಳುವವರ ಬಾಯಿಗೆ ಆಹಾರವಾಗಬೇಡ. ಅತಿಯಾದರೆ ಅಮೃತ ಕೂಡ ವಿಷವಾಗುತ್ತದೆ. ನಿನ್ನ ತಮಾಷೆ ಗುಣ ಇಲ್ಲಿ ಕಾಣಿಸುತ್ತಿಲ್ಲ ಎಂದು ಅಕ್ಷತಾ ತಾಯಿ ಸಂದೇಶ ಕಳುಹಿಸಿದ್ದರು.

ಈ ಸಂದೇಶ ಬಂದ ಬಳಿಕ ರಾಕೇಶ್, ನನ್ನಿಂದ ದೂರ ಇರಬೇಕೆಂದು ನಿಮ್ಮ ಕುಟುಂಬದವರು ಒಂದು ಸಂದೇಶ ನೀಡಿದ್ದಾರೆ. ನೀವು ಈ ವಿಷಯವನ್ನು ನಿರ್ಧಾರ ಮಾಡಿ. ನಾನು ಈ ವಿಷಯವನ್ನು ನಿಮಗೆ ಬಿಡುವೆ ಹಾಗೂ ನಿಮ್ಮ ನಿರ್ಧಾರವನ್ನು ನಾನು ಗೌರವಿಸುತ್ತೇನೆ ಎಂದು ಅಕ್ಷತಾಗೆ ಹೇಳಿದ್ದರು.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv , ಪಬ್ಲಿಕ್ ಟಿವಿ ಆ್ಯಪ್ ಡೌನ್‍ಲೋಡ್ ಮಾಡಿ: play.google.com/publictv